ทำตัวสบายๆ
คุณไม่จำเป็นต้องเป็นอัจฉริยะเพื่อหาเรื่องมาพูดคุยกับสาวหรอก คุณก็แค่ต้องมีความหลงใหลต่อสิ่งต่างๆ และมีสิ่งที่ชอบเท่านั้นเอง คนที่สามารถพูดคุยถึงสิ่งที่ตัวเองสนใจได้อย่างเป็นธรรมชาตินั้น ดีกว่าคนที่เขียนเตรียมสิ่งที่พูดไว้ก่อนแล้วก็ฝันลมๆ แล้งๆ ว่าจะได้มีเดทแรกกับสาวเป็นไหนๆ  เขียนสรุปเป็นรายการสั้นๆ เขียนทุกอย่างที่คุณชอบไว้ออกมาเป็นรายการ พยายามเขียนให้ละเอียดไว้ก่อนดีกว่า ตัวอย่างเช่น “ดนตรี”​ ก็เขียนไปว่า “ชอบเล่นกีตาร์คลาสสิค ชอบไปคอนเสิร์ต ชอบฟังอัลบั้มเพลงฟังค์ยุคเก่า” เป็นต้น เพิ่มรายละเอียดจนรายการที่เขียนกลายเป็นหัวข้อบทสนทนา ทำตามตัวอย่างด้านบน เช่น คุณอาจจะคิดดูว่าตัวเองมีหรือเช่ากีตาร์แบรนด์ไหนและคิดดูว่าจริงๆ แล้วตัวเองฝันอยากได้แบรนด์อะไร เคยไปคอนเสิร์ตไหนมาบ้างและคุณชอบวงดนตรีฟังค์วงไหน จดจำความเห็นที่คุณมีต่อแต่ละหัวข้อไว้ให้ขึ้นใจ นี่จะช่วยให้คุณเข้าใจตัวเองมากขึ้น เมื่อคุณพูดถึงหัวข้อใดๆ ที่คุณสนใจ คุณจะสามารถพูดออกไปได้อย่างมั่นใจและอธิบายได้ว่า ทำไมคุณถึงสนใจสิ่งนั้นซึ่งจะทำให้บทสนทนาไหลลื่นนั่นเอง พยายามทำตัวให้ชินกับการเป็นฝ่ายพูด ไม่อย่างนั้นคุณก็จะพูดไม่เก่งเสียที วิธีที่ง่ายและสะดวกที่สุดในการช่วยให้คุณหลุดพ้นจากระยะปลอดภัยของตัวเองก็คือ การที่คุณพูดสิ่งที่ตัวเองคิดออกมาดังๆ การทำเช่นนี้จะช่วยให้คุณรู้สึกสบายใจกับน้ำเสียงของตัวเองและ “การพูดคุย” แทนที่จะเป็นฝ่ายฟังคนอื่นพูดเฉยๆ แต่เพียงอย่างเดียว  หาเวลาและสถานที่ในการฝึกฝน การฝึกขณะที่คุณอยู่บ้านคนเดียวนั้นเป็นทางเลือกที่ไม่เลว ไม่ต้องถึงขั้นฝึกสม่ำเสมอเป็นประจำอะไรหรอก แค่หาโอกาสฝึกเมื่อมีเวลาก็พอแล้วล่ะ พูดถึงเรื่องอะไรสักอย่าง พยายามหัดพูดถึงเรื่องอะไรสักอย่างแทนที่จะงึมงำออกมาเป็นคำๆ ลองเล่าโครงเรื่องของละครหรือหนังที่คุณดูให้ตัวเองฟัง หากนึกอะไรจะพูดไม่ออกก็ลองหาหนังสือแล้วอ่านออกเสียงดูก็ได้  เมื่ออ่านออกเสียงจากหนังสือ พยายามอ่านแต่ละคำด้วยน้ำเสียงที่เป็นธรรมชาติ อย่าอ่านออกเสียงด้วยน้ำเสียงหึ่งๆ ทื่อๆ แบบที่หลายคนชอบทำกันล่ะ อ่านประโยคสั้นๆ ในหัวของตัวเองก่อน จากนั้นก็เปล่งเสียงออกมาให้เหมือนกับว่าคุณคิดสิ่งนั้นจริงๆ แล้วก็พูดออกมาเอง หนังสือรวมบทกวีเป็นแบบฝึกหัดที่ดีมาก เพราะบทกวีนั้นถูกเขียนมาเพื่อให้อ่านออกเสียงอยู่แล้ว และการที่คุณต้องใช้สมาธิในการอ่านออกเสียงกลอนให้เป็นธรรมชาติ ก็จะช่วยทำให้คุณไม่รู้สึกว่าตัวเองกำลังทำอะไรโง่ๆ อยู่อีกด้วย   พูดไปสักพัก พยายามพูดออกเสียงอย่างน้อยราวๆ หนึ่งนาที เมื่อเวลาผ่านไป การฝึกฝนนี้จะช่วยให้คุณเคยชินกับการเป็นฝ่ายเริ่มบทสนทนาและพูดสิ่งที่คิดอยู่ในใจ ซึ่งล้วนเป็นทักษะที่สำคัญในการสร้างความประทับใจให้กับคนที่คุณชอบ เมื่อต้องพบปะพูดคุยกับสาวๆ ในชีวิตประจำวันไม่ว่าจะเป็นตอนทำงาน ตอนเรียน ตอนเข้าชมรม หรือตอนไหนก็ตาม พยายามชวนพวกเธอคุยเรื่องดินฟ้าอากาศ การทำอย่างนี้จะสอนให้คุณรู้ว่าการพูดคุยกับสาวไม่ใช่เรื่องน่ากลัว แม้ว่าสาวคนนั้นจะเป็นคนที่คุณชอบก็ตาม  เริ่มต้นจากการชวนคนที่คุณพอจะคุ้นเคยบ้างแล้วคุย เช่น เพื่อนร่วมงาน ถามพวกเธอว่าสัปดาห์นี้เป็นอย่างไรบ้าง ถามคำถามสั้นๆ เพื่อที่พวกเธอจะได้พูดเยอะๆ สาวๆ ส่วนใหญ่จะยินดีที่จะพูดคุยกับคุณเป็นระยะเวลาสั้นๆ อยู่แล้วล่ะ หากสาวถามกลับมาว่าแล้วคุณล่ะสัปดาห์นี้เป็นอย่างไรบ้างก็ตอบเธอกลับไปอย่างสุภาพโดยให้รายละเอียดพอๆ กับที่เธอตอบคุณ (ไม่ต้องบอกเธอว่าคุณกำลังหัดพูดกับสาวให้เก่งขึ้นอยู่ล่ะ)  ทำตัวเป็นมิตรกับเพื่อนที่ทำงานกลุ่มด้วยกัน คุณมักจะได้มีโอกาสจับคู่กับเพื่อนคนอื่นที่โรงเรียนหรือเมื่อทำกิจกรรมอาสาสมัคร หากเพื่อนที่คู่กันเป็นสาวที่คุณไม่ได้สนิทด้วยนัก การหยิบยื่นมิตรไมตรีให้เธอนั้นจะช่วยให้คุณทั้งสองคนรู้สึกสบายใจต่อกันและกันขึ้นเยอะเลยล่ะ  พยายามชวนเธอคุยเรื่องงานที่ทำร่วมกันแทนที่จะถามแต่เรื่องส่วนตัวของเธอ หากเธอตอบคำถามด้วยดีก็ถามต่อ จากนั้นก็ชวนคุยเรื่องดินฟ้าอากาศและถามคำถามทั่วๆ ไปขณะที่คุยกันไปเรื่อยๆ อย่าถามถึงเรื่องชีวิตของเธอ แต่ถามเธอว่าเธอมีความคิดเห็นอย่างไรต่อคนอื่น เช่น ต่ออาจารย์ หรือต่อกิจกรรมที่ทั้งคุณและเธอรู้ว่ากำลังจะเกิดขึ้น  อย่าพูดมากเกินไป สิ่งสำคัญที่คุณจะต้องแสดงให้เธอเห็นก็คือว่า คุณทำตัวมีประโยชน์และสามารถทำงานร่วมกับเธอจนสำเร็จลุล่วงไปได้ พูดก็ต่อเมื่อมีเรื่องต้องพูด ไม่ใช่พูดไม่หยุดไปเรื่อยๆ
ค้นหาสิ่งที่ตัวเองชอบ. หัดพูดสิ่งที่คิดออกมาดังๆ. หัดคุยกับสาว.
https://www.wikihow.com/Talk-to-a-Girl-You-Like
Get Comfortable